钦定古今图书集成/明伦汇编/氏族典/第359卷 > 林洪中
## 钦定古今图书集成/明伦汇编/氏族典/第359卷 > 林洪中

按《龙岩县志》：“洪中，博学工诗文，不慕荣利。宣德间，以
戴同吉荐，强起之，偕计天官，辞以母老，不受职，归隐，
赋咏自娱。性高洁，每自持忠义。沙寇劫岩，洪中请师，
要其去路。至上坪，遇贼张乌仔等，胁使跪，洪中骂不
屈。子绶跪曰：‘父老且病，吾当代父死’。洪中叱曰：‘人生
当知顺逆，敢为苟免，以亏忠义’。”父子遂遇害。